Ei kertonut katuvansa -näytelmän teosesittely Seinäjoen pääkirjastossa
Ei kertonut katuvansa -näytelmä pohjautuu Tommi Kinnusen vuonna 2020 julkaistuun samannimiseen romaaniin, joka kertoo saksalaisarmeijalle työskennelleiden suomalaisnaisten paluusta Norjasta Suomeen. Taiteilija-professori Mikko Roihan dramatisoima ja ohjaama näytelmä on seitsemän eri teatterin yhteistyötuotanto ja Seinäjoella se saa ensi-iltansa 25.1.2024. Ensiesityksensä näytelmä sai Berliinissä heinäkuussa 2023. Teatterikuraattori Jelena Jokelinin haastateltaviksi istahtavat näytelmän ohjaaja Mikko Roiha sekä näytelmässä mukana näyttelevä Seinäjoen kaupunginteatterin näyttelijä Mari Pöytälaakso. Tule kuuntelemaan heidän ajatuksiaan itse teoksesta sekä kokemuksistaan, millaista on kiertää vuoden ajan eri teattereissa tällaisen tuotannon kanssa. Tilaisuus on maksuton. Lämpimästi tervetuloa! Tapahtuman järjestävät yhteistyössä Seinäjoen kaupunginteatteri ja Seinäjoen kaupunginkirjasto. Pääkirjasto Apilan Lukuportaikko, Alvar Aallon katu 14, Seinäjoki.
Seinäjoen kaupunginteatteri ja Seinäjoen kaupunginkirjasto